Premi da litteratura a Rut Plouda

(lr)

L'onn 1997 ha MiIly Enderlin (1916-1997) creà ina fundaziun che conferescha il Premi da litteratura grischun. Quest onn va il premi a Rut Plouda. La scriptura engiadinaisa vegn undrada "en appreziaziun da si'ovra ordvart impurtanta per la litteratura rumantscha". Vinavant hai num en l'undraziun che "Rut Plouda sa serva d'ina lingua marcanta, simpla e poetica senza patos. Ella concentrescha l'impurtant e creescha in'intensitad da la quala ils lecturs na pon strusch sa retrair". Rut Plouda è naschida l'onn 1948. Sias publicaziuns las pli impurtantas èn la collecziun da poesias "Föglias aint il vent" (1986) e l'ovra da prosa "Sco scha nüglia nu füss" (2000) che tracta il prender cumià d'in uffant. Per il premi da litteratura pon vegnir tschernids auturas ed auturs da lingua rumantscha, taliana e tudestga che han ina colliaziun stretga cun il Grischun. L'onn passà ha Kurt Wanner survegni il premi. Avant dus onns èn vegnidas undradas las auturas dal tom da purtrets "Erzählenhören".